ফের সেই ফিল হিউজ আতঙ্ক। এ বার তা তাড়া করল পাকিস্তানের ক্রিকেটার ইমাম-উল-হককে। আবু ধাবিতে দ্বিতীয় এক দিনের ম্যাচে নিউজিল্যান্ডকে ছয় উইকেটে হারাল পাকিস্তান। কিন্তু ম্যাচের মধ্যে গভীর উদ্বেগের পরিস্থিতি তৈরি হয় ইমাম মাথায় চোট পাওয়ায়। পরে অবশ্য তা কেটে যায়। ইমামকে নিউজিল্যান্ডের িবরুদ্ধে টেস্ট দলেও রাখা হয়েছে। ১৬ রানের মাথায় নিউজিল্যান্ডের ফাস্ট বোলার লকি ফার্গুসনের একটি বাউন্সার সজোরে গিয়ে আঘাত করে ইমামের হেলমেটের গ্রিলে। বলটা লাগার পরে তিনি মাটিতে পড়ে যান। চোখ বন্ধ থাকলেও জ্ঞান হারাননি তিনি।